wickkiey/tamil-wikipedia-chunked huggingface dataset:
# சிறீ சிறீ (எழுத்தாளர்)

## தெலுங்கு சினிமா

ஜுன்னர்கரின் *நீரா அவு நந்தா* என்ற இந்தித் திரைப்படத்தின் (1946) தெலுங்கு பதிப்பான ஆகுதி (1950) என்ற படத்துடன் தெலுங்குத் திரைப்படத்துறையில் நுழைந்தார். சலூரி ராஜேஸ்வர ராவ் இசையமைத்த "ஹம்சாவலே ஓ படவா", "ஓகிசலடநய்யா", "பிரேமய் ஜன்னனா மரண லீலா" போன்ற சில பாடல்கள் பெரும் வெற்றியைப் பெற்றன. இவர், பல தெலுங்குத் திரைப்படங்களுக்கு திரைக்கதை எழுத்தாளராகவும் இருந்தார். இந்தியாவின் சிறந்த திரைப்பட பாடலாசிரியர்களில் ஒருவரான இவர் தெலுங்கில் 1000 க்கும் மேற்பட்ட ஒலிப்பதிவுகளுக்கு பாடல் எழுதியுள்ளார்.
# சிறீ சிறீ (எழுத்தாளர்)

## மனித உரிமைகளுக்காக

1974 இல் உருவாக்கப்பட்ட ஆந்திர மாநில மனித உரிமை அமைப்பின் முதல் தலைவராக சிறீ சிறீ இருந்தார்.
# சிறீ சிறீ (எழுத்தாளர்)

## விருதுகளும் அங்கீகாரங்களும்

- சாகித்ய அகாடமி விருது - 1972
- சோவியத் நாட்டின் நேரு விருது
- "அல்லுரி சீதாராம ராஜு" என்ற படத்திற்காக சிறந்த பாடல்களுக்கான தேசிய திரைப்பட விருது - 1974
- *நேட்டி பாரதம்* படத்திற்காக சிறந்த பாடலாசிரியருக்கான நந்தி விருது - 1983
- சென்னை இராசா-இலட்சுமி அறக்கட்டளை 1979 இல் இராசா-இலட்சுமி விருது
# கைகலா சத்தியநாராயணா

**கைகலா சத்தியநாராயணா** (*Kaikala Satyanarayana*, 25 சூலை 1935 – 23 திசம்பர் 2022) ஒரு இந்திய நடிகரும், தயாரிப்பாளரும், இயக்குநரும், அரசியல்வாதியுமாவார். தெலுங்கு தேசம் கட்சியைச் சேர்ந்த மச்சிலிபட்டணம் மக்களவைத் தொகுதியைப் பிரதிநிதித்துவப்படுத்தி பதினோராவது மக்களவையில் நாடாளுமன்ற உறுப்பினராக பணியாற்றினார். இவர் பெரும்பாலும் தெலுங்குத் திரைப்படங்களில் பணியாற்றினார்.  
தெலுங்குத் திரைப்படங்களில் இவரது வாழ்நாள் சாதனைக்காக 2011 இரகுபதி வெங்கய்யா விருதையும், 2017 தென்னிந்திய பிலிம்பேர் விருதையும் பெற்றவர். 59 வது தேசிய திரைப்பட விருதுகளில் இரண்டாம் தென் மண்டலத்துக்கான நடுவர் உறுப்பினராகவும் பணியாற்றினார்.
# கைகலா சத்தியநாராயணா

## ஆரம்ப கால வாழ்க்கை

இவர், கிருட்டிணா மாவட்டத்தில் கவுதாரம் கிராமத்தைச் சேர்ந்த கைகலா இலட்சுமி நாராயணன் என்பவருக்கு மகனாகப் பிறந்தார். குட்லவல்லேருவில் ஆரம்பக் கல்வியையும், விசயவாடாவில் இடைநிலைக் கல்வியையும் முடித்த சத்யநாராயணன், குடிவாடா கல்லூரியில் பட்டம் பெற்றார்.
# கைகலா சத்தியநாராயணா

## தனிப்பட்ட வாழ்க்கை

இவர் ஏப்ரல் 10, 1960 அன்று நாகேசுவரம்மா என்பவரை மணந்தார். தம்பதியருக்கு இரண்டு மகள்களும் இரண்டு மகன்களும் உள்ளனர்.
# கைகலா சத்தியநாராயணா

## தொழில்

1959 ஆம் ஆண்டில் சங்கய்யா என்பவர் இயக்கிய *சிப்பாய் கூத்துரு* என்ற திரைப்படத்தில் இவரது அறிமுகம் இருந்தது. இது சிறப்பாக செயல்படவில்லை என்றாலும், இவர் என். டி. ராமராவ் போன்றே இருந்ததால் அனைவராலும் கவனிக்கப்பட்டார். என். டி. ஆருக்கு மாற்றுக் கலைஞராக நடிக்க ஆரம்பித்தார். சத்யநாராயணன் அந்த இடத்தை பொருத்தமாக தன்னைப் பொருத்தினார். இவர் பல திரைப்படங்களில் என்.டி.ஆருக்கு மாற்றாக (டூப்) நடித்தார். எஸ்.டி லால் இயக்கிய 1960 ல் இவரது படமான *அபூர்வா சகஸ்ரா சிராச்சேத சிந்தாமணி* என்ற படத்தில் என். டி. ஆர் இவருக்கு ஒரு பாத்திரத்தை வழங்கினார். அதில் இவர் ஒரு இளவரசனாக நடித்தார்.  
பி. விட்டலாச்சார்யா இவரை *கனகா துர்கா பூஜா மஹிமா* என்ற படத்தில் எதிர்மறை வேடத்தில் நடிக்க வைத்தார். அப்போதிருந்து, சத்யநாராயணன் தன்னை எதிர்மறை வேடங்களில் தன்னை நிலைநிறுத்திக் கொண்டார். மேலும், *ராமா பிலிம்ஸ்* என்ற தயாரிப்பு நிறுவனத்தை நிறுவி *கோடாம சிம்ஹம்*, *பங்காரு குடும்பம்*, *முத்துலா மொகுடு* போன்ற படங்களை தயாரித்தார்.
# கைகலா சத்தியநாராயணா

## அரசியல்

1996 இல், மச்சிலிபட்னம் தொகுதியில் இருந்து மக்களவைத் தேர்தலில் தெலுங்கு தேசக் கட்சியின் மூலம் அவர் அரசியலில் இறங்கினார்.
# கைகலா சத்தியநாராயணா

## இறப்பு

சத்யநாராயண தனது 87-வது வயதில் 23 திசம்பர் 23 அன்று காலமானார்.
# மின் நீதிமன்றங்கள் (இந்தியா)

**மின் நீதிமன்றங்கள்** (*E-Courts Services*) மூலமான சேவைகள் என்பது இந்திய அளவில் நீதிமன்றங்கள் மூலமாக மின்னணு சேவைகள் வழங்குவதற்கான ஒரு தேசியத் திட்டமாகும். இந்திய உச்ச நீதிமன்றம் இத் திட்டத்திற்கென மின் குழு ஒன்றை அமைத்துள்ளது. இந்த திட்டமானது இந்திய நீதித்துறை, இந்திய சட்டம் மற்றும் நீதி அமைச்சகம், மற்றும் இந்திய அரசால் கண்காணிக்கப்படுகிறது. இந்தத் திட்டத்திற்கு இந்திய அரசாங்கம் நிதியளிக்கிறது.
# மின் நீதிமன்றங்கள் (இந்தியா)

## அடிப்படை

மின் குழு மூலமாக மின் நீதிமன்றங்கள் சேவைகளை கண்காணிக்க "தகவல் தொடர்பு தொழில்நுட்பத்தை நடைமுறைப்படுத்துவதற்கான இந்திய நீதித்துறையின் தேசியக் கொள்கை மற்றும் செயல் திட்டம் -2005 " -ன் கீழ் மின் நீதிமன்றங்கள் திட்டத்தை உருவாக்கியுள்ளது.
# மின் நீதிமன்றங்கள் (இந்தியா)

## உயர் நீதிமன்ற சேவைகள்

உயர் நீதிமன்றங்கள் தொடர்பான சேவைகளை மின் நீதிமன்றங்கள் வழங்குகிறது. உயர் நீதிமன்றங்கள் தொடர்பான தகவல் மற்றும் தரவுகளின் மைய களஞ்சியம் இந்த வலைத்தளங்களில் கிடைக்கிறது. 2020 ஆண்டு இறுதியின்படி இந்தியாவில் உள்ள அனைத்து உயர் நீதிமன்றங்களிலும் நிலுவையில் உள்ள 46,37,128 (4.6 மில்லியன்) வழக்குகளின் விவரங்கள் இந்த வலைத்தளத்தில் கிடைக்கின்றன.
# மின் நீதிமன்றங்கள் (இந்தியா)

## உயர் நீதிமன்றங்களுக்கான தேசிய நீதி தரவு கட்டம்

உயர் நீதிமன்றங்கள் குறித்த தகவல்களை ஒருங்கிணைக்க தனியாக தேசிய நீதி தரவு கட்டம் உருவாக்கப்பட்டுள்ளது. மின் நீதிமன்றங்கள் திட்டத்தின் கீழ் செயல்படுத்தப்படும் ஒரு முதன்மை திட்டமான தேசிய நீதி தரவு கட்டம் (என். ஜே. டி. ஜி), இந்திய அரசின் 'வியாபாரம் செய்வது எளிது' எனும் முயற்சியின் கீழ் ஒரு குறிப்பிடத்தக்க கண்டுபிடிப்பாக அங்கீகரிக்கப்பட்டுள்ளது. தேசிய நீதி தரவு கட்டம் என்பது நாட்டின் அனைத்து மாவட்ட மற்றும் தாலுகா நீதிமன்றங்களிலும் நிலுவையில் உள்ள மற்றும் முடிவு காணப்பட்ட வழக்குகள் தொடர்பான தரவுகளின் தேசிய களஞ்சியமாகும். திறமையான வழக்கு மேலாண்மை மற்றும் வழக்குகளை திறம்பட முடிவு காண்பதற்கும் வழிவகுக்கும். மேலும், வழக்குகளை கண்காணிக்க உதவும் மீள் தேடல் தொழில்நுட்பத்தின் கருத்தை சுற்றி இது உருவாக்கப்பட்டுள்ளது.
# மின் நீதிமன்றங்கள் (இந்தியா)

## இந்திய உயர் நீதிமன்றங்கள்

இந்திய உயர் நீதிமன்றங்களும் மின் நீதிமன்ற சேவைகளில் பங்கேற்கிறது. இந்திய உயர் நீதிமன்றங்கள் ஒவ்வொரு மாநில மற்றும் யூனியன் பிரதேசத்திலும் அசல் அதிகார வரம்பின் முதன்மை உரிமையியல் நீதிமன்றங்கள் ஆகும். எவ்வாறாயினும், உயர்நீதிமன்றம் அதன் அசல் உரிமையியல் மற்றும் கிரிமினல் அதிகார வரம்பைப் பயன்படுத்துகிறது. ஒரு மாநில அல்லது கூட்டாட்சி சட்டத்தில் நியமிக்கப்பட்டால், இந்திய உயர் நீதிமன்றங்கள் சில விஷயங்களில் அசல் அதிகார வரம்பை அனுபவிக்கக்கூடும்.
# மின் நீதிமன்றங்கள் (இந்தியா)

## மாவட்ட நீதிமன்றம் அல்லது அமர்வு நீதிமன்ற சேவைகள்

மாவட்ட நீதிமன்றங்கள் மூலமாக மின் நீதிமன்றங்கள் சேவைகள் அதிகமாக வழங்கப்படுகிறது. இந்தியாவின் மாவட்ட நீதிமன்றங்கள் ஒவ்வொரு மாவட்டத்துக்கும் ஒன்று அல்லது அதற்கு மேற்பட்டவை உள்ளன. இந்த நீதிமன்றங்கள் மாவட்ட அளவில் இந்தியாவில் நீதியை நிர்வகிக்கின்றன. ஒவ்வொரு மாவட்டத்திலும் மிக உயர்ந்த நீதிமன்றம் மாவட்ட மற்றும் அமர்வு நீதிபதியின் நீதிமன்றமாகும். மாவட்ட மற்றும் அமர்வு நீதிபதி என்பது மாநில உயர்நீதிமன்றத்தைத் தவிர அசல் உரிமையியல் அதிகார வரம்பின் முதன்மை நீதிமன்றமாகும். மேலும் இது உரிமையியல் விவகாரங்களில் அதன் அதிகார வரம்பை முதன்மையாக உரிமையியல் நடைமுறைச் சட்டத்திலிருந்து பெறுகிறது.  
குற்றவியல் நடைமுறை சட்டத்தின் கீழ் குற்றவியல் விஷயங்களில் தனது அதிகார வரம்பைப் பயன்படுத்தும்போது மாவட்ட நீதிமன்றம் அமர்வு நீதிமன்றம் ஆகும். மாநில தலைமை நீதிபதியின் ஆலோசனையின் பேரில் மாநில ஆளுநரால் நியமிக்கப்பட்ட ஒரு மாவட்ட நீதிபதி மாவட்ட நீதிமன்றத்திற்கு தலைமை தாங்குகிறார். மாவட்ட நீதிபதியைத் தவிர, கூடுதல் மாவட்ட நீதிபதிகள் மற்றும் உதவி மாவட்ட நீதிபதிகள் பணிச்சுமையைப் பொறுத்து இருக்கலாம். கூடுதல் மாவட்ட நீதிபதியும் நீதிமன்றமும் மாவட்ட நீதிபதி மற்றும் அவரது மாவட்ட நீதிமன்றத்திற்கு சமமான அதிகார வரம்பைக் கொண்டவை ஆகும்.
# மின் நீதிமன்றங்கள் (இந்தியா)

## மாவட்ட நீதிமன்றத்திற்கான தேசிய நீதி தரவு கட்டம்

மாவட்ட நீதிமன்றங்கள் குறித்த தகவல்களை ஒருங்கிணைக்க தனியாக தேசிய நீதி தரவுக்கட்டம் உருவாக்கப்பட்டுள்ளது. *ஈகோர்ட்ஸ்* திட்டத்தின் கீழ் செயல்படுத்தப்படும் ஒரு முதன்மை திட்டமான தேசிய நீதி தரவு கட்டம் (என். ஜே. டி. ஜி), இந்திய அரசின் 'வியாபாரம் செய்வது எளிது' (ஈஸி ஆஃப் டூயிங் பிசினஸ்) முயற்சியின் கீழ் ஒரு குறிப்பிடத்தக்க கண்டுபிடிப்பாக அங்கீகரிக்கப்பட்டுள்ளது. தேசிய நீதி தரவு கட்டம் என்பது நாட்டின் அனைத்து மாவட்ட மற்றும் தாலுகா நீதிமன்றங்களிலும் நிலுவையில் உள்ள மற்றும் முடிவு காணப்பட்ட வழக்குகள் தொடர்பான தரவுகளின் தேசிய களஞ்சியமாகும். திறமையான வழக்கு மேலாண்மை மற்றும் வழக்குகளை திறம்பட முடிவு காண்பதற்கு வழிவகுக்கும். மேலும், வழக்குகளை கண்காணிக்க உதவும் மீள் தேடல் தொழில்நுட்பத்தின் கருத்தை சுற்றி இந்த தரவுக்கட்டம் உருவாக்கப்பட்டுள்ளது.
# மின் நீதிமன்றங்கள் (இந்தியா)

## இந்திய மாவட்ட நீதிமன்றங்கள்

இந்தியாவின் மாவட்ட நீதிமன்றங்கள் ஒவ்வொரு மாவட்டத்துக்கும் அல்லது ஒன்று அல்லது அதற்கு மேற்பட்டு இருக்கலாம். இந்த நீதிமன்றங்கள் மாவட்ட அளவில் இந்தியாவில் நீதியை நிர்வகிக்கின்றன. ஒவ்வொரு மாவட்டத்திலும் மிக உயர்ந்த நீதிமன்றம் மாவட்ட மற்றும் அமர்வு நீதிபதியின் நீதிமன்றமாகும். மாவட்ட மற்றும் அமர்வு நீதிபதி என்பது மாநில உயர்நீதிமன்றத்தைத் தவிர அசல் உரிமையியல் அதிகார வரம்பின் முதன்மை நீதிமன்றமாகும். மேலும் இது உரிமையியல் விவகாரங்களில் அதன் அதிகார வரம்பை முதன்மையாக உரிமையியல் நடைமுறை சட்டத்தில் இருந்து பெறுகிறது.  
குற்றவியல் நடைமுறை சட்டத்தின் கீழ் குற்றவியல் விஷயங்களில் தனது அதிகார வரம்பைப் பயன்படுத்தும்போது மாவட்ட நீதிமன்றம் அமர்வு நீதிமன்றமாகும். மாநில தலைமை நீதிபதியின் ஆலோசனையின் பேரில் மாநில ஆளுநரால் நியமிக்கப்பட்ட ஒரு மாவட்ட நீதிபதி மாவட்ட நீதிமன்றத்திற்கு தலைமை தாங்குகிறார். மாவட்ட நீதிபதியைத் தவிர, கூடுதல் மாவட்ட நீதிபதிகள் மற்றும் உதவி மாவட்ட நீதிபதிகள் பணிச்சுமையைப் பொறுத்து இருக்கலாம். கூடுதல் மாவட்ட நீதிபதியும் நீதிமன்றமும் மாவட்ட நீதிபதி மற்றும் அவரது மாவட்ட நீதிமன்றத்திற்கு சமமான அதிகார வரம்பைக் கொண்டவை ஆகும்.
# மின் நீதிமன்றங்கள் (இந்தியா)

## மின்னணு முறையில் வழக்கு தாக்கல் (மின்-தாக்கல்)

மின்-தாக்கல் முறையானது வழக்குகளையும் சட்ட ஆவணங்களையும் மின்னணு முறையில் வழக்கு தாக்கல் செய்ய உதவுகிறது. மின்-தாக்கலைப் பயன்படுத்தி, மின்-தாக்கல் முறைகளை ஏற்றுக்கொண்ட உயர் நீதிமன்றங்கள் மற்றும் மாவட்ட நீதிமன்றங்களில் நேரில் தோன்றாமல் வழக்குகள் (உரிமையியல் மற்றும் கிரிமினல்) தாக்கல் செய்யலாம். மின்-தாக்கல் அறிமுகம் என்பது இந்தியாவில் நீதிமன்றங்களுக்கு முன் வழக்குகளைத் தாக்கல் செய்வதற்கான தொழில்நுட்ப தீர்வுகளை மேற்கொள்வதன் மூலம் காகிதமில்லா தாக்கல் மற்றும் நேரத்தையும் செலவையும் மிச்சப்படுத்துவதை நோக்கமாகக் கொண்டுள்ளது.
# மின் நீதிமன்றங்கள் (இந்தியா)

## மின்னணு முறையில் நீதிமன்றக் கட்டணம் செலுத்துதல்

நீதிமன்ற கட்டணம், அபராதம், மற்றும் நீதிமன்ற வைப்புத்தொகைகளை ஆன்லைனில் செலுத்த உதவும் சேவை. மின்னணு இணையவழிப் பரிமாற்றம் *எஸ்பிஐ ஈபே, கிராஸ், ஈ-கிராஸ், ஜெக்ராஸ், ஹிம்கோஷ்* போன்ற மாநில அளவிலான குறிப்பிட்ட விற்பனையாளர்களுடன் ஒருங்கிணைக்கப்பட்டுள்ளது.
# மின் நீதிமன்றங்கள் (இந்தியா)

## மெய்நிகர் நீதிமன்றங்கள்

மெய்நிகர் நீதிமன்றங்கள் என்பது ஒரு நீதிமன்றத்தில் வழக்கறிஞர் நேரில் வருகை தருவதில் இருந்து தவிர்ப்பதையும், மெய்நிகர் தளங்களில் வழக்குகளை தீர்ப்பதையும் நோக்கமாகக் கொண்டது. நீதிமன்ற வளங்களை திறம்பட பயன்படுத்துவதற்கும், வழக்குத் தொடுப்பவர்களுக்குள்ளான சிறு சிறு மோதல்களைத் தீர்ப்பதற்கான ஒரு சிறந்த வழியை வழங்குவதற்கும் இந்த கருத்து உருவாக்கப்பட்டுள்ளது.
# கடிதால் மஞ்சப்பா

**கடிதால் மஞ்சப்பா** (Kadidal Manjappa)(1908-1992) 1956 இல் (19 ஆகத்து 1956 - 31 அக்டோபர் 1956) ஒரு குறுகிய காலத்திற்கு கர்நாடகாவின் மூன்றாவது முதலமைச்சராக இருந்தார் (அப்போதைய மைசூர் மாநிலம் ).
# கடிதால் மஞ்சப்பா

## சொந்த வாழ்க்கை

சிவமொக்கா மாவட்டத்தைச் சேர்ந்த இயற்கை வளமான தீர்த்தஅள்ளி வட்டத்திலுள்ள கடிதால் என்ற கிராமத்தைச் சேர்ந்த இவர் வொக்கலிகர் சமூகத்தைச் சேர்ந்தவர். மைசூர் மகாராஜாவின் கல்லூரியில் பட்டம் பெற்ற இவர் புனே சட்டக் கல்லூரியில் சட்டப் பட்டம் பெற்றார்.
# கடிதால் மஞ்சப்பா

## அரசியல் ஈடுபாடு

மஞ்சப்பா ஒரு சுதந்திர போராட்ட வீரராகவும், ஒரு உண்மையான காந்தியராக இருந்தார். இவர் பொது வாழ்க்கையில் மாநிலத்தில் பல போராட்டங்களை வழிநடத்தினார். 32 ஆண்டுகளாக பல்வேறு மத்திய மற்றும் மாநில அரசாங்கங்களில் அமைச்சராகவும் பணியாற்றினார். 1950களின் முற்பகுதியில் நில சீர்திருத்தங்களைத் தொடங்குவதில் இவர் ஒரு முக்கிய பங்கைக் கொண்டிருந்தார். குத்தகை சட்டத்தை அறிமுகப்படுத்தியதற்காக இவர் நினைவுகூரப்படுகிறார். இனாம் ஒழிப்புச் சட்டம் போன்ற பல முற்போக்கான செயல்கள் பார்வை காரணமாக உருவானது. இவர் 1976இல் நெருக்கடி நிலை நடவடிக்கைகளுக்கு எதிரான போராட்டங்களில் சேர்ந்தார். பின்னர், பாபு ஜெகசீவன்ராமின் "ஜனநாயகத்திற்கான காங்கிரசின்" கர்நாடக மாநிலப் பிரிவின் தலைவராக இருந்தார்.
# கடிதால் மஞ்சப்பா

## இலக்கியம்

மஞ்சப்பா மூன்று புதினங்களையும், 'நானாசகாத கனாசு' (ஒரு உண்மையற்ற கனவு) என்ற சுயசரிதையும் எழுதியுள்ளார். இவரது மனைவி திருமதி இலட்சுமிதேவியும் ஒரு ஆசிரியராக இருந்தார்.
# கடிதால் மஞ்சப்பா

## மரியாதை

இவரது நினைவாக பெங்களூரிலுள்ள முன்னாள் *இலாங்ஃபோர்ட்* சாலை "கடிதால் மஞ்சப்பா சாலை" என்று பெயர் மாற்றப்பட்டுள்ளது. இவரது நூற்றாண்டு கொண்டாட்டங்கள் 2008 இல் நடைபெற்றது.
# குமார் கந்தர்வன்

**குமார் கந்தர்வன்** (Kumar Gandharva) சிவபுத்ரா சித்தராமையா கோம்கலிமத் என்று அழைக்கப்படும் இவர் (8 ஏப்ரல் 1924 - 12 சனவரி 1992) ஒரு இந்துஸ்தானிப் பாடகராவார். இவரது தனித்துவமான குரல் பாணி மற்றும் எந்தவொரு கரானாவின் பாரம்பரியத்திற்கும் கட்டுப்பட மறுத்ததற்காக நன்கு அறியப்பட்டவர். குமார் கந்தர்வன் என்ற பெயர் இவர் சிறுவயதில் இருந்தபோது அவருக்கு வழங்கப்பட்ட தலைப்பாகும். ஒரு கந்தர்வர்கள் என்போர் இந்து தொன்மவியலின் அடிப்படையில் பதினெட்டு கணங்களில் ஒரு இனக்குழுவாவர். இவர்கள் எப்பொழுதும் மகிழ்வாக பாடிக்கொண்டும், ஆடிக்கொண்டும் இருப்பார்கள். ஆடல் கலையில் வல்லவர்களாகவும், யாழ் போன்ற இசைக்கருவிகளை மீட்கும் சக்தி படைத்தவர்களாகவும் கருதப்படுகின்றனர்.
# குமார் கந்தர்வன்

## ஆரம்பகால வாழ்க்கையும் கல்வியும்

கந்தர்வன் இந்தியாவின் கர்நாடகாவின் பெல்காம் அருகே சுலேபவியில் கன்னட மொழி பேசும் வீர சைவக் குடும்பத்தில் பிறந்தார். ஐந்து வயதிற்குள், இவர் தனது இசை மேதையின் அறிகுறிகளைக் காட்டினார். 10 வயதில் மேடையில் தோன்றினார். இவருக்கு 11 வயதாக இருந்தபோது, இவரது தந்தை இவரை நன்கு அறியப்பட்ட செம்மொழி ஆசிரியரான பி.ஆர். தியோதரின் கீழ் இசை படிக்க அனுப்பினார். இவரது நுட்பம் மற்றும் இசை அறிவு ஆகியவற்றில் தேர்ச்சி மிகவும் விரைவாக இருந்தது, காந்தர்வா 20 வயதை அடைவதற்கு முன்பே பள்ளியில் கற்பித்தார். இவரது 20 களின் முற்பகுதியில், இசையின் நட்சத்திரமாகக் காணப்பட்டார். மேலும் விமர்சகர்களால் பாராட்டப்பட்டார்.  
விரைவில், கந்தர்வன் காச நோயால் பாதிக்கப்பட்டார். மேலும் ஒருபோதும் பாடக்கூடாது என்று மருத்துவர்களால் அறிவுறுத்தப்பட்டது.  
1952 ஆம் ஆண்டில், காசநோய்க்கான மருந்து கண்டுபிடிக்கப்பட்டவுடன் இவர் மருந்தை எடுக்கத் தொடங்கினார். படிப்படியாக, இவர் குணமடைந்து மீண்டும் பாடத் தொடங்கினார். இருப்பினும், இவரது குரல் மற்றும் பாடும் பாணி எப்போதும் அவரது நோயின் வடுக்களைத் தாங்கியே நின்றது. இவரது நுரையீரலில் ஒன்று பயனற்றதாக இருந்தது, எனவே இவர் ஒரு நுரையீரலுடன் பாடவேண்டியிருந்தது.
# குமார் கந்தர்வன்

## திருமணம்

ஏப்ரல் 1947 இல் தியோதரின் பள்ளியில் மற்றொரு குரல் ஆசிரியரான பானுமதி கன்சு என்பவரை மணந்தார்.
# குமார் கந்தர்வன்

## இறப்பு

இந்துஸ்தானி இசையின் மேதையான பண்டிட் குமார் கந்தர்வன், சனவரி 12, 1992 அன்று, மத்திய பிரதேசத்தின் தனது தேவாஸ் இல்லத்தில், நுரையீரல் தொற்று காரணமாக இறந்து போனார். மற்றும் பல ஆண்டுகளாக நோய்வாய்ப்பட்ட நீண்ட வரலாற்றின் பின்னர் மூச்சு விட்டார். பத்ம பூசண், பத்ம விபூசன் மற்றும் காளிதாஸ் சம்மன் போன்ற விருதுகளால் கௌவரவிக்கப்பட்டார்.
# குல் பர்தன்

**குல் பர்தன்** *(GulBardhan)* இந்தியாவின் மத்தியப் பிரதேச மாநிலத்தைச் சேர்ந்த போபால் நகரத்தை மையமாகக் கொண்ட ஒரு நடன இயக்குநரும் நாடகக் கலைஞரும் ஆவார். 1928 ஆம் ஆண்டு முதல் 2010 ஆம் ஆண்டு நவம்பர் 20 வரையுள்ள காலத்தில் இவர் வாழ்ந்துள்ளார். இந்திய மக்கள் நாடக சங்கத்துடன் குல் பர்தன் தொடர்புடையவராக இருந்தார். 1952 ஆம் ஆண்டு பம்பாயில் கணவர் தலைமையேற்றுத் தொடங்கிய லிட்டில் பாலே என்ற நடனம் மற்றும் பொமலாட்டக் குழுவின் இணை நிறுவனராக குல் இருந்தார். 1954 ஆம் ஆண்டு கணவர் இறந்தபின்னர் குல் தானே லிட்டில் பாலே நிறுவனத்தின் தலைமைப் பொறுப்பை ஏற்றுக்கொண்டார். இந்த குழு பின்னர் ரங்கா சிறீ லிட்டில் பாலே குழு என மறுபெயரிடப்பட்டது. பல்வேறு நாடுகளில் இக்குழுதனது நிகழ்ச்சிகளை நடத்தியது. 2010 ஆம் ஆண்டு இந்தியாவில் வழங்கப்படும் நான்காவது மிக உயரிய குடிமை விருதான பத்மசிறீ விருது, சங்கீத நாடக அகாடமி விருது உள்ளிட்ட பல விருதுகளை குல் பர்தன் பெற்றுள்ளார்.
# வாணி விசுவநாத்

**வாணி விஸ்வநாத்** (*Vani Viswanath*, பிறப்பு 13 மே 1971) என்பவர் ஒரு இந்திய திரைப்பட நடிகை ஆவார். இவர் டி. வி. சந்திரன் இயக்கிய *சூசன்னா* படத்தில் நடித்ததற்காக 2000 ஆம் ஆண்டில் இரண்டாவது சிறந்த நடிகைக்கான கேரள மாநில திரைப்பட விருதை வென்றார் . இவர் மோலிவுட்டின் "அதிரடி ராணி" என்று அழைக்கப்பட்டார். 2017 ல் ஆந்திராவில் தெலுங்கு தேசம் கட்சியில் சேர்ந்தார்.
# வாணி விசுவநாத்

## ஆரம்ப கால வாழ்க்கை

1971 ஆம் ஆண்டில் கேரளத்தின் திருச்சூரில் உள்ள ஒல்லூரில் உள்ள மலையாளி பெற்றோர்களான தாத்துவீட்டில் சோதிடரான விஸ்வநாதன் மற்றும் ஜிரோஜா ஆகியோரின் ஐந்து குழந்தைகளில் நான்கானவராக வாணி பிறந்தார். ஒல்லூரில் உள்ள செயின்ட் ரபேல் கான்வென்ட் பெண்கள் உயர்நிலைப் பள்ளியிலும், பின்னர் சென்னையிலும் தனது பள்ளிப் படிப்பை மேற்கொண்டார். இவருக்கு 13 வயதாக இருந்தபோது, இவர் ஒரு நடிகையாவார், மேலும் இவர் அரசியலில் நுழைவார் என்று இவரது தந்தை சோதிடம் மூலம் கணித்தார்.
# வாணி விசுவநாத்

## தொழில்

மலையாளம் மற்றும் தெலுங்கு திரைப்படங்களில் இவர் முக்கியமாக நடித்துள்ளார். இவர் *தி கிங்* படத்தில் மம்மூட்டியுடன் நடித்தார். கன்னடம் மற்றும் தமிழ்த் திரைப்படங்களிலும் தோன்றினார். இவர் தென்னிந்தியாவில் இவரது காலத்தின் பெரிய நட்சத்திரங்களில் ஒருவராக இருந்தார். தெலுங்கு திரையுலக உச்ச நட்சத்திரம், சிரஞ்சீவியுடன் அவரது டோலிவுட் படமான *கரான மொகுடு* மிகப்பெரிய வெற்றியைப் பெற்றது. வாணி தற்காப்பு கலைகளில் பயிற்சி பெற்றவர். படங்களில் பல ஆண்களுடன் சண்டைக் காட்சிகளில் நடித்துள்ளார். உச்ச சந்சத்திரமான மிதுன் சக்கரவர்த்தியுடன் *ஜங்* மற்றும் *பீஷ்மா* என்னும் இரண்டு இந்தி படங்களிலும் வாணி நடித்துள்ளார்.
# வாணி விசுவநாத்

## தனிப்பட்ட வாழ்க்கை

பாபுராஜுடன் பல படங்களில் இணைந்து நடித்த இவர்களிருவரும் காதலித்தனர். இந்த இணை 2002 இல் திருமணம் செய்துகொண்டது. இவர்களுக்கு ஆர்ச்சா (2002 இல் பிறந்தார்) ஆத்ரி (2008 இல் பிறந்தார்) என்ற இரு பிள்ளைகள் பிறந்தனர்.
# வாணி விசுவநாத்

## விருதுகள்

; கேரள மாநில திரைப்பட விருதுகள்  
- 2000 - *சூசன்னா* படத்தில் நடித்தற்காக இரண்டாவது சிறந்த நடிகை
# வாணி விசுவநாத்

## திரைப்படவியல்

### தமிழ்

1. *மண்ணுக்குள் வைரம்* (1986) (அறிமுக படம்) சின்னாதயியாக
1. *நல்லவன்* (1988) ராதாவாக
1. *பூந்தோட்ட காவல்காரன்* (1988)
1. *தாய் மேல் ஆணை* (1988) விஜயாவாக
1. *இது எங்கள் நீதி* (1988)
1. *சங்கு புஷ்பங்கள்* (1989)
1. *மை இந்தியா* (1997)
1. *ஜெயா* (2002)
1. *இதயத்திருடன்* (2005) சுதாராணியாக
# வாணி விசுவநாத்

## தொலைக்காட்சி

- *மேட்டோருவள்* (2010) *அண்ணியாக* ( சூர்யா டிவி )
- காயத்ரி தேவியாக *காற்றினிலே வரும் கீதம்* ( சன் டிவி (இந்தியா) )
# சர்வதேச ஆசிரியர் நாள்

**சர்வதேச ஆசிரியர் நாள்** (World Teachers' Day) **உலக ஆசிரியர் தினம்** என்றும் அழைக்கப்படுகிறது, இது ஆண்டுதோறும் அக்டோபர் 5 ஆம் நாள் கடைபிடிக்கப்படுகிறது. ஆசிரியர்களின் நிலை குறித்து 1966 யுனெஸ்கோ / பன்னாட்டு தொழிலாளர் அமைப்பு பரிந்துரையில் கையெழுத்திட்டதை நினைவுகூரும் வகையில் கடைபிடிக்கப்படுகிறது. சர்வதேச ஆசிரியர் நாள் "உலகின் கல்வியாளர்களைப் பாராட்டுதல், மதிப்பீடு செய்தல் மற்றும் மேம்படுத்துதல்" ஆகியவற்றில் கவனம் செலுத்துவதையும் ஆசிரியர்களுக்கான சிக்கல் மற்றும் கற்பித்தல் தொடர்பான சிக்கல்களைக் கருத்தில் கொள்வதற்கான வாய்ப்பை வழங்குவதையும் நோக்கமாகக் கொண்டுள்ளது.
# சர்வதேச ஆசிரியர் நாள்

## கொண்டாட்டம்

சர்வதேச ஆசிரியர் நாளினைக் கொண்டாடுவதற்காக, யுனெஸ்கோ மற்றும் சர்வதேச கல்வி அமைப்பு (ஈஐ) ஒவ்வொரு ஆண்டும் ஒரு பிரச்சாரத்தை மேற்கொள்கின்றன. அதன்மூலம் ஆசிரியர்களைப் பற்றிய சிறந்த புரிதலையும், மாணவர்கள் மற்றும் சமூகத்தின் வளர்ச்சியில் அவர்கள் வகிக்கும் பங்கையும் உலகிற்கு வழங்க உதவுகிறது. இந்த நோக்கத்தை அடைய அந்த அமைப்பு ஊடக நிறுவனங்கள் போன்ற தனியார் துறையுடன் இணைந்து செயல்படுகின்றனர். ஒவ்வொரு ஆண்டும் ஒரு கருப்பொருள்களில் இந்த பிரச்சாரம் நடைபெறுகிறது. உதாரணமாக, "ஆசிரியர்களை மேம்படுத்துதல்" என்பது 2017 ஆம் ஆண்டிற்கான கருப்பொருள். உயர்கல்வி கற்பித்தல் பணியாளர்களின் நிலை தொடர்பான 1997 யுனெஸ்கோ பரிந்துரையின் 20 வது ஆண்டின் நிறைவை உலக ஆசிரியர் தினம் நினைவுகூறுவதற்காக இந்தப் பிரச்சாரம் நடைபெற்றது.  
2018 ஆம் ஆண்டு யுனெஸ்கோ "கல்விக்கான உரிமை என்பது தகுதியான ஆசிரியருக்கான உரிமை" எனும் கருப்பொருளை அடிப்படையாகக் கொண்டது. இது மனித உரிமைகளுக்கான உலகளாவிய பிரகடனத்தின் (1948) 70 வது ஆண்டு நிறைவை நினைவுகூர்கிறது மற்றும் பயிற்சி பெற்ற மற்றும் தகுதி வாய்ந்த ஆசிரியர்கள் இல்லாமல் கல்விக்கான உரிமையை உணர முடியாது என்பதை நினைவூட்டுகிறது.
# ஜோக்கர் துளசி

** ஜோக்கர் துளசி** (*Joker Thulasi*) என்பவர் ஒரு இந்திய நடிகர் ஆவார். இவர் தமிழ்த் திரைப்படங்கள் மற்றும் தொலைக்காட்சிகளில் பணியாற்றி வருகிறார். 11 ஏப்ரல் 1976 இல் வெளியான தேவராஜ்-மோகன் இயக்கிய தமிழ்த் திரைப்படமான “உங்களில் ஒருத்தி” படத்தில் துளசி அறிமுகமானார். ஒரு மூத்த நடக நடிகராகவும், திரைப்பட நடிகராகவும் பல தசாப்தங்களாக இருந்துவருகிறார். இவர் கீழ்கண்ட நன்கு அறியப்பட்ட திரைப்படங்களில் தோன்றியுள்ளார்; தமிழச்சி, இளைஞர் அணி, உடன் பிறப்பு, அவதார புருஷன் மற்றும் மண்ணைத் தொட்டு கும்பிடனும் . பல படங்களில் இவரது நடிப்பு குறிப்பாக " திருமதி பழனிச்சாமி " இல் பாராட்டப்பட்டது, இது 1992 ஆம் ஆண்டின் சிறந்த படங்களில் அது ஒன்றாகும்.
# ஜோக்கர் துளசி

## ஆரம்ப கால வாழ்க்கை

இவர் தமிழ்நாட்டின், சென்னையில் பிறந்தார். ஆரம்ப நாட்களில், இவர் நாடக நடிகராக இருந்தார். சென்னையில் உள்ள கண்மணி நாடகக் குழுவின் முதல் நடிகர் இவர் ஆவார். பின்னர், இவர் உங்களில் ஒருதி திரைப்படத்தில் திரைப்பட நடிகராக அறிமுகமாகி நடித்து வருகிறார்.
# ஜோக்கர் துளசி

## திரைப்பட வாழ்க்கை

மனோஜ் குமார் இயக்கிய ராம்கி மற்றும் சீதா ஆகியோருடன் தமிழ்த் திரைப்படமான “ மருது பாண்டி ” படத்தில் துளசி முன்னணி நடிகராக நடிகராக அறிமுகமானார்.
# ஜோக்கர் துளசி

## தொலைக்காட்சி வாழ்க்கை

துளசி தற்போது தமிழ் தொலைக்காட்சி தொடர்களில் துணை வேடங்களில் நடித்து வருகிறார். அவரது குறிப்பிடத்தக்க தொடர்கள்  
- கோலங்கள்
- வாணி ராணி
- கேளடி கண்மணி
- முத்தராம்
- கஸ்தூரி
- நாணல்
- மாதவி
- அழகு
# ஜோக்கர் துளசி

## திரைப்படவியல்

*இது ஒரு பகுதி திரைப்படவியல் மட்டுமே.* *நீங்கள் இதை விரிவாக்கலாம்.*
| 1976 | உங்களில் ஒருத்தி |  |
| --- | --- | --- |
| 1976 | மன்மத லீலை |  |
| 1982 | பட்டணத்து ராஜாக்கள் |  |
| 1987 | இது ஒரு தொடர்கதை |  |
| 1988 | ஊரைத் தெரிஞ்சுக்கிட்டேன் | பைத்தியக்காரன் |
| 1990 | நம்ம ஊரு பூவாத்தா |  |
| 1990 | மருது பாண்டி |  |
| 1990 | நாங்கள் புதியவர்கள் |  |
| 1991 | சித்திரைப் பூக்கள் |  |
| 1991 | மரிக்கொழுந்து |  |
| 1992 | திருமதி பழனிச்சாமி |  |
| 1992 | சாமுண்டி |  |
| 1993 | மறவன் |  |
| 1993 | உடன் பிறப்பு | பிச்சைக்காரன் |
| 1993 | உள்ளே வெளியே |  |
| 1994 | இளைஞர் அணி |  |
| 1994 | செவத்த பொண்ணு |  |
| 1995 | தமிழச்சி |  |
| 1995 | சின்ன மணி |  |
| 1995 | சிந்துபாத் |  |
| 1995 | நீலக்குயில் |  |
| 1995 | மண்ணைத் தொட்டு கும்பிடணும் |  |
| 1996 | கட்டபஞ்சாயத்து |  |
| 1996 | அவதார புருஷன் |  |
| 1996 | வாழ்க ஜனநாயகம் |  |
| 1996 | புருஷன் பொண்டட்டி |  |
| 1997 | காலமெல்லாம் காத்திருப்பேன் |  |
| 1997 | ரட்சகன் |  |
| 1998 | மூவேந்தர் |  |
| 1998 | புதுமைப்பித்தன் |  |
| 1999 | அடுத்தக் கட்டம் |  |
| 2000 | நீ எந்தன் வானம் |  |
| 2004 | ஏய் | } |
# கீர்த்தனா

**கீர்த்தனா** (*Keerthana*) என்பவர் ஒரு இந்திய திரைப்பட நடிகை ஆவார். 1990 களில் தமிழ், தெலுங்கு, மலையாள மொழிகளில் முன்னணி கதாபாத்திரங்களிலும், துணை வேடங்களையும் நடித்துள்ளார். 1992 ஆம் ஆண்டில் *நாளைய தீர்ப்பு* மூலம் இவர் தமிழ்த் திரைப்படத் துறையில் நுழைந்தார், இது முன்னணி நடிகராக விஜய் நடித்த முதல் படமாகும்.
# கீர்த்தனா

## பகுதி திரைப்படவியல்

| 1992 | *நாளைய தீர்ப்பு* | பிரியா | தமிழ் | அறிமுகப் படம் |
| --- | --- | --- | --- | --- |
| 1993 | *சூரியன் சந்திரன்* | கீர்த்தனா | தமிழ் |  |
| 1994 | *பதவிப் பிரமாணம்* | சீதா லட்சுமி | தமிழ் |  |
| 1994 | *சுந்தரவதன சுப்புலட்சுமி மொகுடு* | தெலுங்கு |  |  |
| 1994 | *உங்கள் அன்பு தங்கச்சி* | ரேகா | தமிழ் |  |
| 1994 | *பவித்ரா* | சித்திரா | தமிழ் |  |
| 1995 | *தாய் தங்கை பாசம்* | மீனா | தமிழ் |  |
| 1995 | *மண்ணைத் தொட்டு கும்பிடணும்* | ராசாத்தி | தமிழ் |  |
| 1995 | *மம்மி மீ அயனொச்சாடு* | சங்கீதா | தமிழ் |  |
| 1996 | *வெற்றி முகம்* | சுமதி | தமிழ் |  |
| 1996 | *மைனர் மாப்பிள்ளை* | சீத்தா | தமிழ் |  |
| 1996 | *லேடிஸ் டாக்டர்* | ராணி | தெலுங்கு |  |
| 1996 | *சாமூய பாதம்* | அம்மு | மலையாளம் |  |
| 1997 | *சீத்தாக்கா* | அம்முலு | தெலுங்கு |  |
| 1997 | *அல்லரி பெல்லிகொடுக்கு* | தெலுங்கு |  |  |
| 1997 | *பத்தினி* | கீதா | தமிழ் |  |
| 1997 | *அஞ்சரகல்யணம்* | சீத்தா | மலையாளம் |  |
| 1998 | *வெட்டு ஒண்ணு துண்டு ரெண்டு* | தமிழ் |  |  |
| 1998 | *கணேஷ்* | கங்கா | தெலுங்கு |  |
| 1998 | *கல்லு கொண்டோரு பெண்ணு* | தீபா | மலையாளம் |  |
| 1999 | *முதல் எச்சரிக்கை* | பிரியா | தமிழ் |  |
| 1999 | *பூப்பறிக்க வருகிறோம்* | ரம்யா | தமிழ் |  |
| 2002 | *தெல்ல குலாபி* | கீர்த்தனா | தெலுங்கு |  |
| 2003 | *சாமி* | வெங்கட்ராமன் மனைவி | தமிழ் |  |
| 2003 | *கலாட்டா கணபதி* | நீதிபதியின் மனைவி | தமிழ் |  |
| 2003 | *காதல் கிறுக்கன்* | பி. கிருஷ்ணனின் மனைவி | தமிழ் |  |
| 2005 | *குட் பேட் அக்ளி* | கீர்த்தனா | கன்னடம் |  |
| 2006 | *பாரிஜாதம்* | சுபத்ராவின் சகோதரி | தமிழ் |  |
| 2007 | *இப்படிக்கு என் காதல்* | சேரனின் மைத்துனி | தமிழ் |  |
# கீர்த்தனா

## பகுதி திரைப்படவியல்

### தொலைக்காட்சி

| 1998-1999 | அக்க்ஷயா | ரேகா / அக்ஷயா | சன் தொலைக்காட்சி | தமிழ் |
| --- | --- | --- | --- | --- |
| 2000 | மைக்ரோ தொட்ரகள்-காதிருக்க ஒருதி | ராஜ் தொலைக்காட்சி |  |  |
| 2003 | சலனம் | நந்தினி | விஜய் தொலைக்காட்சி |  |
| 2003-2004 | அண்ணாமலை | இந்துமதி | சன் தொலைக்காட்சி |  |
| 2003-2005 | ரோஜா | அஞ்சலி |  |  |
| 2005-2006 | கோலங்கள் | உமா |  |  |
| 2006-2007 | ராஜ ராஜேஸ்வரி | நீலி | சிறப்புத் தோற்றம் |  |
| 2008-2009 | நம் குடும்பம் | விமலா | கலைஞர் தொலைக்காட்சி |  |
| 2020 - தற்போது | அக்னி நட்ச்சத்திரம் | ஜெயந்தி செல்வம் | சன் தொலைக்காட்சி | மௌனிகா |
| 2020 | ரோஜா | அருள்வாக்கு வேதவள்ளி | சன் தொலைக்காட்சி | விருந்தினர் பாத்திரம் |
| 2020 - தற்போது | திருமதி ஹிட்லர் | கீர்த்தனா | ஜீ தமிழ் | } |
# சோனல் அம்பானி

**சோனல் அம்பானி** (Sonal Ambani) ஒரு இந்திய எழுத்தாளர் ஆவார். தாய்-மகள் உறவைக் கொண்டாடும் ஒரு புகைப்பட இதழில் மதர்ஸ் அண்டு டாட்டர்ஸ் என்ற தொடர் வெளிவந்தது. 2004ஆம் ஆண்டில் இவர் மிகவும் பிரபலமானவர். மதர்ஸ் அண்டு டாட்டர்ஸ் தொடரின் தொடர்ச்சியாக *ஃபாதர்ஸ் அண்டு சன்ஸ்* என்ற தொடரை முடித்த போது அம்பானி தனது குழந்தைகளுக்கு அதைப் படிப்பதற்கு வழிகாட்டினார். *குழந்தைகள் மற்றும் பதின்வயது இளைஞர்களுக்கு நிதி சேவைகளை வழங்குவதற்கான அமைப்புகள் மற்றும் முறைக்கான* காப்புரிமையையும் இவர் பெற்றுள்ளார்.  
2010ஆம் ஆண்டில் அகமதாபாத்தில் உள்ள எப்ஐசிசிஐ இன் பெண்கள் அமைப்பான எப்எல்ஓ இன் தலைவராக இவர் பெயரிடப்பட்டார்.  
சோனல் அம்பானி ஒரு திறமையான கலைஞரும் ஆவார், தொடர்ச்சியான பெரிய அளவிலான விலங்கு சிற்பங்கள் அவரது படைப்புகளில் அடங்கும். இவரது ஒவ்வொரு படைப்பின் பின்னணியிலும் சமாதானத்திற்கான அடையாளத்தைக் கொண்டிருக்கும்.
# அன்கி (மென்பொருள்)

**அன்கி** (Anki) என்பது ஒரு இலவச மற்றும் திறந்த-மூல மின்னட்டை நிரலாகும். இது மீண்டும் மீண்டும் தோன்றும் வகையில், புலனறிவியல் நுட்பத்தினைப் பயன்படுத்தி விரைவான மற்றும் நீண்டகாலம் மனதில் நிற்கும் வண்ணம் மனப்பாடம் செய்வதற்கான நுட்பமாகும். அன்கி என்பது "மனப்பாடம்" என்பதற்கான சப்பானிய சொல் ஆகும். 1980 களின் பிற்பகுதியில் *சூப்பர்மெமோவிற்காக* உருவாக்கப்பட்ட SM2 வழிமுறை, நிரலில் குறிப்பிட்ட இடைவெளியில் மீண்டும் மீண்டும் தோன்றும் வகையிலான மின்னட்டைகளைக் காண்பிக்கும் வகையில் இந்த நிரல் அமைக்கப்பட்டுள்ளது. பயனர்களின் விருப்பத்திற்கும் வேகத்திற்கும் ஏற்ப அட்டைகளில் முன்னுரிமைகளை அனுமதிப்பதற்கும்,மின்னட்டைகளைக் காண்பிப்பதற்கும் அன்கி படிமுறைத் தீர்வு மாற்றியமைக்கப்ப்ட்டுள்ளது. இந்த மின்னட்டைகள் மீயுரைக் குறியிடு மொழியைப் பயன்படுத்தி வழங்கப்படுகின்றன, மேலும் அவை உரை, படங்கள், ஒலிகள், நிகழ்படங்கள், மற்றும் *லாடெக்ஸ்* சமன்பாடுகளை உள்ளடக்கியிருக்கலாம். அட்டைகளின் தளங்கள், பயனரின் புள்ளிவிவரங்களுடன், திறந்த *SQLite* வடிவத்தில் சேமிக்கப்படுகின்றன.
# அன்கி (மென்பொருள்)

## அலைபேசி பதிப்புகள்

பின்வரும் திறன்பேசி/ கைக் கணினி மற்றும் வலை பயனர் சேவையர் கணினி பதிப்பிற்கு துணை நிரல்களாக கிடைக்கின்றன:  
- ஐபோன், ஐபாட் டச் அல்லது ஐபாட் (பணம்) க்கான அன்கிமொபைல்
- அன்கிவெப் (ஆன்லைன் சேவையகம், பயன்படுத்த இலவசம்; துணை நிரல் மற்றும் மேல் வழங்கி ஆகியவை அடங்கும்)
- ஆண்ட்ராய்டுக்கான அன்கிடிராய்ட் (இலவசமாக, GPLv3 இன் கீழ்; நிக்கோலா ரவுல் எழுதியது)
# அன்கி (மென்பொருள்)

## வரலாறு

மென்பொருள் மேம்பாட்டாளர் டேமியன் எல்ம்ஸ் , அன்கி பற்றி அக்டோபர் 5, 2006 இல் குறிப்பிட்டது தான் மிகப் பழமையான குறிப்பாக 2011 இல் அறியப்பட்டது. இதுவே அன்கி மென்பொருள் உருவாக்கப்பட்ட நாளாக கருதப்படுகிறது.  
பதிப்பு 2.0 அக்டோபர் 6, 2012 அன்று வெளியிடப்பட்டது.  
பதிப்பு 2.1 6 ஆகஸ்ட் 2018 அன்று வெளியிடப்பட்டது.
# பிரபாத் குமார்

**பிரபாத் குமார்** (Prabhat Kumar) ஒரு இந்திய அரசியல்வாதி மற்றும் ஓய்வு பெற்ற அரசு ஊழியர். 1963 பணித்தொகுப்பின் இந்திய ஆட்சிப் பணி அதிகாரி ஆவார். அவர் 1998 மற்றும் 2000 க்கு இடையில் அமைச்சரவை செயலாளராகப் பணியாற்றினார். நவம்பர் 2000 இல் ஜார்க்கண்ட் மாநிலத்தை உருவாக்கிய பின்னர், அவர் முதல் ஆளுநராக நியமிக்கப்பட்டார்.
# பிரபாத் குமார்

## வாழ்க்கை விவரங்கள்

குமார் உத்தரபிரதேசத்தின் அலகாபாத்தில் பிறந்து வளர்ந்தார். 1963 குழுவின் இந்திய ஆட்சிப் பணி அலுவலரும் மற்றும் உத்தரபிரதேச அணியைச் சார்ந்தவர் ஆவார். குமார் அமைச்சரவை செயலாளராகப் நியமிக்கப்படுவதற்கு முன்பு ஜவுளி அமைச்சகத்தின் செயலாளராக பணியாற்றினார்.
# கோவை செந்தில்

**கோவை செந்தில்** (*Kovai Senthil*) என்று திரைப்படங்களில் அறியப்பட்ட **குமாரசாமி**, தமிழ் திரைப்படக் குணச்சித்திர நடிகராவார். இவர் பாக்யராஜின் *ஒரு கை ஓசை* தொடங்கி தமிழ் படங்களில் நடித்துள்ளார். இவர் 400 க்கும் மேற்பட்ட தமிழ் படங்களில் நடித்துள்ளார்.
# கோவை செந்தில்

## தொழில்

கோவை செந்தில் தனது தொழில் வாழ்க்கையில், பாக்யராஜுடன் *ஆராரோ ஆரிரரோ* மற்றும் *அவசர போலீஸ் 100* உள்ளிட்ட பல படங்களில் நடித்துள்ளார். *இது நம்ம ஆளு*, *படையப்பா*, *அவ்வை சண்முகி*, *கோவா* உள்ளிட்ட பல குறிப்பிடத்தக்க படங்களில் நடித்துள்ளார்.
# தேசிய நீதி தரவு கட்டம்

**தேசிய நீதி தரவு கட்டம்** (என். ஜே. டி. ஜி) (National Judicial Data Grid - NJDG) என்பது மின் நீதிமன்றங்களின் (ஈ-கோர்ட்ஸ்) ஒருங்கிணைந்த பணி பயன்முறை திட்டத்தின் ஒரு பகுதியாக தொடங்கப்பட்ட தரவு<nowiki/>களின் தகவல் சேமிப்பு அமைப்பகும். இது இந்தியா<nowiki/>வின் அனைத்து மாவட்ட நீதிமன்றங்களையும் மற்றும் துணை பிரதேச நீதிமன்றங்களையும் உள்ளடக்கியது. இது, இந்திய நீதித்துறை தகவல்<nowiki/>களை கணினிமயமாக்குகிறது, பதிவு செய்கிறது மற்றும் வழக்கு பதிவு செய்யப்பட்ட நேரத்திலிருந்து தீர்ப்பளிக்கும் வரை வழக்குகளை கண்காணிக்கிறது.
# தேசிய நீதி தரவு கட்டம்

## நோக்கம்

தேசிய நீதி தரவு கட்டம் (என். ஜே. டி. ஜி) தொடங்கப்பட்டதன் நோகமானது மாவட்ட வாரியாக நிலுவையில் உள்ள வழக்குகளின் ஒருங்கிணைந்த புள்ளிவிவரங்கள் இப்போது ஒரு கிளிக்கில் இருக்கும் வகையில் இணைக்கப்பட்டுள்ளது.
# தேசிய நீதி தரவு கட்டம்

## பலன்கள்

நாட்டின் மாவட்ட நீதித்துறையில் நிலுவையில் உள்ள வழக்குகளின் ஒருங்கிணைந்த புள்ளிவிவரங்களை இந்த கட்டம் வழக்குரைஞர்களுக்கும் மற்றவர்களுக்கும் வழங்குகிறது. நீதி வழங்கல் அமைப்பில் உள்ள அனைத்து பங்குதாரர்களுக்கும் வெளிப்படைத்தன்மையையும் தகவலுக்கான அணுகலையும் ஊக்குவிக்கும் நோக்கில் இந்த கட்டம் உள்ளது.
# தேசிய நீதி தரவு கட்டம்

## இணைய முகப்பு

ஒவ்வொரு நீதிமன்றத்திலிருந்தும் தரவேற்றம் செய்யப்படும் வழக்குகளின் தகவல்கள் தேசிய நீதி தரவு கட்டத்திற்கு வந்தடைகின்றன. அங்கிருந்து அவை பங்குதாரர்களுக்கு வழங்கப்படுகின்றன. இதற்கெனவே தனிப்பட்ட மென்பொருள் வழக்கு தகவல் அமைப்பு (Case Information System—CIS) உருவாகப்பட்டுள்ளது. இது, இந்திய நீதிமன்றங்களுக்காக பிரத்தியேகமாக தயாரிக்கப்பட்ட ஒரு மென்பொருள் ஆகும்,நீதிமன்றங்களில் வழக்குகள் தாக்கல் செய்வதற்காக இந்திய உச்சநீதிமன்றம் அதன் ஈ-கமிட்டியின் வழிகாட்டுதலின் பேரில் புனே<nowiki/>வில் உள்ள தேசிய தகவல் மையம் மூலமாக வழக்குத் தகவல் அமைப்பு CIS (சி. ஐ. எஸ்) உருவாக்கப்பட்டுள்ளது.  
வழக்குத் தகவல் அமைப்பு CIS (சி. ஐ. எஸ்) மென்பொருளைப் பயன்படுத்துவதன் மூலம், இந்தியா<nowiki/>வில் உள்ள அனைத்து நீதிமன்றங்களிலும் வழக்குகள் தாக்கல் செய்தல், வழக்குகளை ஆய்வு செய்தல், வழக்குகளை பதிவு செய்தல், வழக்குகளை ஒதுக்கீடு செய்தல், வழக்கு விசாரணை தேதி பட்டியல் உருவாக்குதல் மற்றும் அனைத்து வழக்குகளின் உத்தரவுகள் அல்லது தீர்ப்புகளை இணைய போர்டலில் தரவு ஏற்றுதல் போன்ற அடிப்படை சேவைகளை வழங்க முடிகிறது. வழக்குத் தகவல் அமைப்பு CIS (சி.ஐ.எஸ்) ஸிற்கான தொழில்நுட்ப மற்றும் மேம்பாட்டு ஆதரவு தேசிய தகவல் மையத்தால் வழங்கப்படுகிறது.
# தேசிய நீதி தரவு கட்டம்

## மின் குழு (இந்திய உச்ச நீதிமன்றம்)

மின் குழு (இந்திய உச்ச நீதிமன்றம்) அல்லது ஈ-கமிட்டி (E-Committee) (இந்திய உச்ச நீதிமன்றம்) என்பது இந்தியா<nowiki/>வில் உள்ள நீதிமன்றங்களை மின் நீதிமன்றங்களாக மாற்றும் திட்டத்தை மேற்பார்வையிடுவதற்கு ஏற்படுத்தப்பட்ட ஆளும் குழு ஆகும். நீதிமன்றங்களின் தகவல் மற்றும் தொடர்பு தொழில் நுட்பம் (Information and Communication Technology - ஐ. சி. டி) -ன் மூலமாக நாட்டின் நீதி அமைப்பை கால மாற்றத்திற்கேற்றார் போல் மாற்றுவதே இதன் நோக்கமாகும்.
# தேசிய நீதி தரவு கட்டம்

## மின் நீதிமன்றங்கள்

மின் நீதிமன்றங்கள் (*E-Courts Services*) மூலமான சேவைகள் என்பது இந்தியா அளவிலான நீதிமன்றங்களை மின்னணு சேவைகள் வழங்குவதற்கான ஒரு தேசிய திட்டமாகும். இந்திய உச்ச நீதிமன்றம் இத் திட்டத்திற்கென மின் குழு (இந்திய உச்ச நீதிமன்றம்) ஒன்றை அமைத்துள்ளது. இந்த திட்டமானது இந்திய நீதித்துறை, இந்திய சட்டம் மற்றும் நீதி அமைச்சகம், மற்றும் இந்திய அரசால் கண்காணிக்கப்படுகிறது. இந்தத் திட்டத்திற்கு இந்திய அரசாங்கம் நிதியளிக்கிறது.
# தேசிய நீதி தரவு கட்டம்

## மின்னணு முறையில் வழக்கு தாக்கல்

மின்னணு முறையில் வழக்கு தாக்கல் அல்லது மின்-தாக்கல் (*E-Filing*) என்பது இந்திய உச்ச நீதிமன்ற<nowiki/>த்தின் ஈ-கமிட்டியால் தொடங்கப்பட்ட புதிய மற்றும் எளிய முறையில் வழக்குகளை நிகழ்நிலை மூலமாக தாக்கல் செய்யும் முறையாகும். இந்திய உச்சநீதிமன்றத்தின் ஈ-கமிட்டியானது, மின்-தாக்கல் முறையைப் பயன்படுத்தி வழக்குகளைத் தாக்கல் செய்வதற்கான புதிய நடைமுறையினை வடிவமைத்துள்ளது. இது சட்ட ஆவணங்களை மின்னணு முறையில் மின் - தாக்கல் செய்ய உதவுகிறது. இந்த நடைமுறையைப் பின்பற்றி அனைத்து உயர் நீதிமன்றங்கள் மற்றும் கீழமை நீதிமன்றங்கள் முன்பாக நேரில் செல்லாமல் வழக்குகளைப் பதிவு செய்யலாம். இந்த மின்-தாக்கல் முறையானது, காகிதமில்லா தாக்கல் செய்வதை ஊக்குவிப்பதை நோக்கமாகக் கொண்டது. மேலும், இந்தியாவில் நீதிமன்றங்களில் வழக்குகளைத் தாக்கல் செய்வதற்கான தொழில்நுட்பத்தைப் பின்பற்றுவதன் மூலம் நேரத்தையும் செலவையும் சேமிக்கும் வகையில் உருவாக்கப்பட்டுள்ளது.
# தேசிய நீதி தரவு கட்டம்

## மின்னணு செயல்முறையின் தேசிய சேவை மற்றும் கண்காணிப்பு

மின்னணு செயல்முறையின் தேசிய சேவை மற்றும் கண்காணிப்பு என்பது (ஆங்கில சுருக்கெழுத்து NSTEP) ஒரு இந்திய நீதிமன்றத்தின் அழைப்பாணை மற்றும் அறிவிப்புகளை விரைந்து வழங்கும் நடைமுறையாகும். இந்த புதிய நடைமுறையானது ஏற்கனவே இருந்து வந்த நடைமுறையினை விரைவாக செயல்படுத்தும் நோக்கத்தில் வழக்குத் தகவல் அமைப்பு (சி. ஐ. எஸ்) CIS மூலமாக கொண்டு வரப்பட்டுள்ளது.
# தேசிய நீதி தரவு கட்டம்

## வழக்குகள் நிர்வாகம்

வழக்குகளின் நிலுவையை அடையாளம் காணவும், நிர்வகிக்கவும் மற்றும் குறைக்கவும் ஒரு கண்காணிப்பு கருவியாக தேசிய நீதி தரவு கட்டம் செயல்படுகிறது. வழக்குகளின் விசாரணையில் தாமதம் மற்றும் நிலுவையில் உள்ள வழக்குகளை குறைப்பதற்கான கொள்கை முடிவுகளை சரியான நேரத்தில் எடுப்பதற்கான கணினி உள்ளீடுகளை வழங்கவும், நீதிமன்ற செயல்திறன் மற்றும் முறையான இடையூறுகளை நன்கு கண்காணிக்கவும், மேலும் சிறந்த வள நிர்வாகத்தை எளிதாக்கவும் தேசிய நீதி தரவு கட்டம் உதவுகிறது. சிறார் நீதி அமைப்பு தொடர்பான வழக்குகள் உட்பட அனைத்து வகை வழக்குகளையும் தேசிய நீதி தரவு கட்டம் (என். ஜே. டி. ஜி) உள்ளடக்கி உள்ளது.
# தேசிய நீதி தரவு கட்டம்

## நிலுவை வழக்குகள்

தற்போது, மத்தியப் பிரதேசம் மற்றும் டெல்லி தவிர நாட்டின் அனைத்து உயர் நீதிமன்றங்களின் கீழ் மாவட்ட நீதித்துறையின் சுமார் 2.7 கோடி வழக்குகளில் 1.94 கோடி நிலுவையில் உள்ள வழக்குகள் பற்றிய தகவல்களை தேசிய நீதி தரவு கட்டம் (என். ஜே. டி. ஜி) கொண்டுள்ளது, அங்கு வழக்குத் தரவு மென்பொருள் மென்பொருளின் தேசிய பதிப்பிற்கு இடம்பெயர்ந்து வருகிறது. நீதிமன்றங்களை கணினிமயமாக்குவதன் முக்கிய நன்மைகளில் ஒன்று வழக்கு நிர்வாகத்தின் ஆட்டோமேஷன் ஆகும். மேலும், அனைத்து நீதிமன்றங்களும் ஒரு தேசிய நீதித்துறை தரவு கட்டத்தின் ஒரு பகுதியாக இணைக்கப்பட வேண்டும், இதன் விளைவாக ஒரு தேசிய அளவிலான நிலுவை கட்டம் உருவாக்கப்பட்டுள்ளது.
# தேசிய நீதி தரவு கட்டம்

## குடிமக்கள் பயன்பாடு

ஒவ்வொரு நீதிமன்ற வளாகத்திலும் குடிமக்கள் நீதித்துறை சேவை மையம் மூலம் சேவைகளைப் பெற முடியும். வழக்குகளைத் தாக்கல் செய்தல், உத்தரவுகள் மற்றும் தீர்ப்புகளின் சான்றளிக்கப்பட்ட நகல்கள் கிடைப்பது, வழக்கு நிலை பற்றிய தகவல்கள் போன்றவை இதில் அடங்கும். கணினிமயமாக்கலில் ஆந்திரா மாநிலம் மற்ற மாநிலங்களை விட மிகவும் முன்னிலையில் உள்ளது. வழக்கு மேலாண்மை அமைப்பு என்பது ஒரு செயல்முறையாகும், இது கணிசமான சிக்கல்களை அடையாளம் காண்பதில் நீதி கட்டுப்பாட்டை அதிகரிக்கிறது மற்றும் வழக்குகளின் நடைமுறை நடவடிக்கைகளை முடிக்க தேவையான நேரத்தை மேம்படுத்துகிறது.
# பிரதீப் குமார் கியாவாலி

**பிரதீப் குமார் கியாவாலி** ஒரு நேபாள அரசியல்வாதி ஆவார். இவர் நேபாளப் பொதுவுடைமைக் கட்சியைச் சேர்ந்தவர் (ஒருங்கிணைந்த மார்க்சிச-லெனினிஸ்ட்) ஆவார். இவர் கட்சியின் மத்திய குழு உறுப்பினர் ஆவார். 2008 நாடாளுமன்றத் தேர்தலில் அவர் குல்மி -2 தொகுதியில் இருந்து தேர்ந்தெடுக்கப்பட்டார், 24345 வாக்குகளைப் பெற்றார்  
2008 சட்டமன்றத் தேர்தலில் அவர் குல்மி -2 தொகுதியில் இருந்து 23253 வாக்குகளைப் பெற்று தேர்ந்தெடுக்கப்பட்டார். தற்போது அவர் நேபாள வெளியுறவு அமைச்சராகத் தேர்ந்தெடுக்கப்பட்டார்.
# மூவெத்திலமோனியம் அசிட்டேட்டு

**மூவெத்திலமோனியம் அசிட்டேட்டு** *(Triethylammonium acetate)* என்பது (CH<sub>3</sub>CH<sub>2</sub>)<sub>3</sub>NHOCOCH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். எளிதில் ஆவியாகின்ற ஒரு தாங்கல் முகவராக இச்சேர்மம் கருதப்படுகிறது. இதை தண்ணீர் அதிகம் சேர்த்து நீர்த்த கரைசலாக மாற்றும்போது கரைசலின் அமிலக் கார குறியீட்டு மதிப்பை (pH) 7 என்ற மதிப்பாகவே பராமரிக்கிறது.
# லூயிஸ் லெட்டரியர்

**லூயிஸ் லெட்டரியர்** (பிறப்பு: சூன் 17, 1973) என்பவர் பிரான்ஸ் நாட்டு திரைப்படத் தயாரிப்பாளர் மற்றும் இயக்குநர் ஆவார். இவர் ஹல்க் 2 (2008), மர்மதேசம் (2010), நௌ யூ ஸீ மீ (2013) போன்ற திரைப்படங்களில் பணியாற்றியுள்ளார்.
# லூயிஸ் லெட்டரியர்

## இயக்குநராக

- அன்லீஷ்ட் (2005)
- டிரான்ஸ்போர்ட்டர் 2 (2005)
- ஹல்க் 2 (2008)
- மர்மதேசம் (2010)
- நௌ யூ ஸீ மீ (2013)
- கிரிம்ஸ்பி (2016)
# இந்திரஜா

**இராஜாத்தி** என்ற இயற்பெயரைக் கொண்ட **இந்திரஜா** என்ற திரைப் பெயரைக் கொண்டவர் இந்திய திரைப்பட நடிகையாவார். இவர் தெலுங்கு மற்றும் மலையாளம் படங்களில் நடித்ததற்காக சிறப்பாக அறியப்பட்டுள்ளார். இவர் ஒரு சில தமிழ் மற்றும் கன்னட படங்களிலும் சில தொலைக்காட்சி நிகழ்ச்சிகளிலும் நடித்துள்ளார்.
# இந்திரஜா

## ஆரம்ப கால வாழ்க்கை

இந்திராஜாவின் உண்மையான பெயர் இராஜத்தி என்பதாகும். இவர் தமிழ்நாட்டின் சென்னையில் ஒரு கருநாடக இசைக் குடும்பத்தில் பிறந்தார். இவர் மூன்று சகோதரிகளில் மூத்தவர், மற்ற இருவர் பாரதி மற்றும் சோபா என்பவர்களாவர். பள்ளி நாட்களில், இவர் பாடல் மற்றும் நாடக போட்டிகளில் பரிசுகளை வென்றுள்ளார். பயிற்சிபெற்ற பாரம்பரிய இசைப் பாடகரும், நடனக் கலைஞரான இவர் குச்சிப்புடி நடன வடிவத்தை மாதவபெட்டி மூர்த்தியிடம் கற்றுக்கொண்டார். இவர் *தக்க திமி தா* போன்ற தொலைக்காட்சி நிகழ்ச்சிகளை தொகுத்து வழங்கியுள்ளார்.
# இந்திரஜா

## தொழில்

ரஜினிகாந்த் நடித்த உழைப்பாளி படத்தில் இந்திரஜா குழந்தை நட்சத்திரமாக அறிமுகமானார். வளர்ந்த பிறகு இவர் நடித்த முதல் திரைப்படமான ஜந்தர் மந்தர், படத்தில் இவரது கதாபாத்திரத்தின் பெயரான 'இந்திரஜா' என்பதையே தன் திரைப் பெயராக ஏற்றுக்கொண்டார். பின்னர், எஸ். வி. கிருஷ்ண ரெட்டியின் *யமலீலா* இவரை உடனடி நட்சத்திரமாக *மாற்றியது*. இப்படம் ஓராண்டு கடந்தும் ஓடியது.
# இந்திரஜா

## திரைப்படவியல்

### தொலைக்காட்சி

| *சுந்தரகாண்டா* | தெலுங்கு | ஜெமினி தொலைக்காட்சி |  |
| --- | --- | --- | --- |
| *அசோகவனம்* | தமிழ் | புதுயுகம் தொலைக்காட்சி, பாலிமர் தொலைக்காட்சி | சுந்தரகாண்டாவின் மொழிமாற்றுப் பதிப்பு |
| *பாசம்* | சன் தொலைக்காட்சி |  |  |
| *ஆண் பாவம்* |  |  |  |
| *பைரவி ஆவிகளுக்குப் பிரியமானவள்* | சிறப்புத் தோற்றம் |  |  |
| *வள்ளி* | கதாபாத்திரம்-மதுமிதா சுப்பு | } |  |
# இராணிபௌவா

**இராணிபௌவா** *(Ranipauwa)* நேபாள நாட்டின் முசுதாங் மாவட்டத்திலுள்ள ஒரு நகரமாகும். முன்னதாக முசுதாங் இராச்சியத்தில் இப்பகுதி இடம்பெற்றிருந்தது. கடல் மட்டத்திலிருந்து சுமார் 12140 அடி உயரத்தில் (3700 மீட்டர்) இராணிபௌவா நகரம் அமைந்துள்ளது.  
இங்கு ஏராளமான உணவு விடுதிகள், விருந்தினர் மாளிகைகள், சிற்றுண்டியகங்கள், உணவகங்கள் மற்றும் நினைவு பரிசு கடைகள் உள்ளன. முக்திநாத் கோயிலுக்கு செல்லும் வழியில் இந்நகரம் உள்ளதால் உலகெங்கிலும் உள்ள இந்து மற்றும் புத்தமத புனிதப் பயணிகள் இங்கு வருகைதருகின்றனர். மத்திய நேபாளிலுள்ள பிரபலமான மலையேறும் பாதையான அன்னபூர்ணா சுற்று வழியாகச் செல்லும் மலையேறிகளுக்கு இராணிபௌவா ஒரு தங்குமிடமாகும். திண்மப் பாறைத்தொகுதியான அன்னபூர்ணா- இமால் மலைப்பகுதியைச் சுற்றி அன்னபூர்ணா சுற்றுப்பாதை செல்கிறது. கடிகார திசையில் மலையேறும் போது கடல் மட்டத்திலிருந்து 17769 அடி (5416 மீட்டர்) உயரத்திலுள்ள தோரோங்-லா-கணவாயைக் கடப்பதற்கு முன்பாக இப்பாதையிலுள்ள கடைசி நகரம் இராணிபௌவா நகரமேயாகும்.  
உண்மையில் இராணிபௌவா நகரம் சுற்றுலாப் பயணிகளை ஈர்க்கின்ற ஒரு நகரமல்ல. மிகக் குறைந்த அளவில் பாரம்பரிய கட்டிடங்களும் ஏராளமான நவீன கற்காரையால் கட்டப்பட்ட உணவு விடுதிகளும் பிற சுற்றுலா கட்டிடங்களுமே இந்நகரில் ஆதிக்கம் செலுத்துகின்றன. மிகவும் சுமாரான உள்கட்டமைப்பு வசதிகளும் உள்வரும் சாலைகளும் உள்ளூர் வீதிகளும் நடைபாதைகளற்று காணப்படுகின்றன. மின்சார வசதி எப்போதும் நம்பகமானதாக இருக்காது.
# பத்மா வசந்தி

**பத்மா வசந்தி** (Padma Vasanthi) கன்னட திரையுலகில் ஒரு இந்திய திரைப்பட நடிகையாவர். ஒரு நடிகையாக பத்மா வசந்தியின் சில படங்களில் *மனாச சரோவரா* (1982) *பெட்டாடா ஹூவு* (1985), *முசான்ஜே மாது* (2008) ஆகியவை அடங்கும்.
# பத்மா வசந்தி

## விருதுகள்

*மானச சரோவர* என்ற கன்னடப் படத்தில் நடித்ததற்காக 1982–83ஆம் ஆண்டின் சிறந்த நடிகையாக கர்நாடக மாநில திரைப்பட விருது வழங்கப்பட்டது .
# பத்மா வசந்தி

## தொழில்

பத்மா வசந்தி கன்னட துறையில் 130க்கும் மேமேடை நாடங்கள் / தொலைக்காட்சித் தொடர்களில் ஒரு பகுதியாக இருந்து வருகிறார்.
# கெஜ்ரி அனுமான் கோயில்

**கெஜ்ரி ஹனுமான் கோயில்** (Khejri Hanuman Temple) இந்திய மாநிலமான ராஜஸ்தானில் கங்கநகர் மாவட்டத்தில் உள்ள சூரத்கர் அரசு கல்லூரி அருகே அமைந்துள்ள கோயிலாகும். இது நகரின் சுற்றுலாத் தலங்களில் ஒன்றாகும். இந்தக் கோயிலின் ஒவ்வொரு செவ்வாய் மற்றும் சனிக்கிழமையும் வாரத்தின் பரபரப்பான நாட்கள் ஆகும். அனுமன் ஜெயந்தி அன்று சமையல் பணியைச் செய்வதற்கு சமூக சமையலறை ஏற்பாடு செய்யப்பட்டுள்ளது. ஹனுமான் கெஜ்ரி கோயில் மணல் திட்டுகளில் அமைந்துள்ளதால் சுயமி மண்டலத்திற்கும் பெயர் பெற்றதாகும். பொதுமக்கள் அருகிலுள்ள மணல் திட்டுகளில் சிறிது நேரம் செலவிடுகிறார்கள்.
# சிக்னல்

**சிக்னல்** (Signal ) என்பது சிக்னல் அறக்கட்டளை மற்றும் சிக்னல் மெசஞ்சர் உருவாக்கிய பன்னியக்குதள மறையாக்க செய்தியிடல் சேவையாகும் . இணையத்தைப் பயன்படுத்தி கணினிக் கோப்புகள், குரல் குறிப்புகள், படங்கள் மற்றும் நிகழ்படங்களை ஒருவருக்கொருவர் மற்றும் குழு செய்திகளை அனுப்ப வகை செய்கிறது. ஒருவருக்கொருவர் மற்றும் குழு குரல் மற்றும் நிகழ்பட அழைப்புகளைச் செய்ய இயலும் மற்றும் ஆண்ட்ராய்டு இயங்குதள பதிப்புகளில் இதனை விரும்பினால் ஒரு குறுஞ்செய்திச் சேவையாகப் பயன்படுத்த முடியும்.  
சிக்னல் நிலையான செல்லுலார் தொலைபேசி எண்களை அடையாளங் காட்டிகளாகப் பயன்படுத்தி , ஆதியந்த மறையீடு மூலமாக அனைத்து சிக்னல் பயனர்களின் தகவல் தொடர்புகளையும் பாதுகாக்கிறது. பயனர்கள் தங்கள் அலைபேசி தொடர்புகளின் அடையாளத்தையும் தரவு சேனலின் ஒருமைப்பாட்டையும் சுயாதீனமாக சரிபார்க்க இயலும்.  
இலாப நோக்கற்ற சிக்னல் அறக்கட்டளையை பிரையன் ஆக்டன் என்பவரால் 50 மில்லியன் டாலரில், பிப்ரவரி 2018 இல் தொடங்கப்பட்டது. ஜூன் 2020 கணக்கின்படி இந்த செயலியினை 32.4 மில்லியனுக்கும் அதிகமான முறை பதிவிறக்கங்கள் செய்யப்பட்டுள்ளன. டிசம்பர் 2020 அன்றைய நிலவரப்படி 20 மில்லியன் மாத உத்வேக ஊடகப் பயன்பாட்டாளர்கள் இருந்துள்ளனர்.
மேசைக்கணினியில் சிக்னல் நிறுவுவதற்கானக் கட்டளைகள்|]]
# சிக்னல்

## வரலாறு

ஆதியந்த மறையீடு செய்தி சிக்னல் சேவை 2014 இல் பிரையன் ஆக்டன் என்பவரால் தொடங்கப்பட்டது, மேலும் இது 2019 மற்றும் 2020 ஆம் ஆண்டுகளில் மிகவும் பரவலாகப் பயன்படுத்தப்பட்டது.
# சிக்னல்

## வரலாறு

### 2013–18:ஓபன் விஸ்பர் சிஸ்டம்ஸ்

ஓபன் விஸ்பர் சிஸ்டம்ஸ் வலைத்தளம் ஜனவரி 2013 இல் தொடங்கப்பட்டது.  
பிப்ரவரி 2014 இல், ஓபன் விஸ்பர் சிஸ்டம்ஸ் இரண்டாவது பதிப்பை அறிமுகப்படுத்தியது, இது ஆதியந்த மறையீடு குறியாக்கப்பட்ட குழு அரட்டை மற்றும் உடனடி செய்தியிடல் திறன்களைச் சேர்த்தது.  
மே 2010 இல் தொடங்கப்பட்டதிலிருந்து மார்ச் 2015 வரை, சிக்னலின் ஆண்ட்ராய்டு பதிப்பு (பின்னர் *டெக்ஸ்ட் செக்யூர்* என்று அழைக்கப்பட்டது) மறைகுறியாக்கப்பட்ட எம்எம்எஸ் செய்தியிடலுக்கான ஆதரவை உள்ளடக்கியது.
# சிக்னல்

## இதனையும் காண்க

- பிரையன் ஆக்டன்
# சிங்கிலிப்பட்டி

**சிங்கிலிப்பட்டி** (*Singilipatti*) என்பது இந்தியாவின், தமிழ்நாட்டின், நாமக்கல் மாவட்டத்தில் உட்பட்ட ஒரு சிற்றூர் ஆகும். இந்த ஊரானது மாவட்ட தலைநகரான நாமக்கல்லில் இருந்து மூன்று கி.மீ. தெற்கிலும், மாநிலத் தலைநகரான சென்னையிலிருந்து 357 கி.மீ. தொலைவிலும் உள்ளது.
# சிங்கிலிப்பட்டி

## விளக்கம்

நாமக்கல்- திருசெங்கோடு சாலையில் உள்ள இந்த ஊரில் 500 க்கும் மேற்பட்ட குடியிருப்புகளும், 5000 க்கும் மேற்பட்ட மக்களும் வசித்து வருகின்றனர். இந்த ஊரில் கடந்த 100 ஆண்டுகளுக்கும் மேலாக பொங்கல் விழாவை கொண்டாடுவதில்லை. 100 ஆண்டுகளுக்கு முன் இந்த ஊர் மக்கள் ஒன்றி திரண்டு கோயிலில் பொங்கல் வைத்து வழிபட்டனர். அப்போது பூசைக்காக வைக்கபட்ட பொங்கலை ஒரு நாய் தின்றுவிட்டது. இதனால் இதை ஒரு தீச்செயலாக மக்கள் கருதினர். அடுத்த ஆண்டு பொங்கல் பண்டிகையின்போது ஊரில் மாடு ஒன்று இறந்துவிட்டது. இதை கெட்ட சகுமனாக கருதிய மக்கள் அன்றுமுதல் ஊரில் பொங்கல் விழாவை கொண்டாடுவதில்லை.
# காளி கோயில், விசாகப்பட்டிணம்

**காளி கோயில்** (Kali Temple) என்பது தேவி காளி கோயில் ஆகும். இந்த கோயில் விசாகப்பட்டினத்தின் ஆர்.கே கடற்கரை சாலையில் அமைந்துள்ளது.
# காளி கோயில், விசாகப்பட்டிணம்

## வரலாறு

இந்த கோயில் 1984 ஆம் ஆண்டில் கட்டப்பட்டது. இக்கோயிலில் விஜயதசமி திருவிழா கொண்டாடப்படுகிறது, இந்த கோயில் விசாகப்பட்டினம் கடற்கரை சாலையில் ஒரு அடையாளமாகவும், சிறந்த சுற்றுலாத் தலமாகவும் மாறிவருகிறது.
# காளி கோயில், விசாகப்பட்டிணம்

## போக்குவரத்து

இந்த கோயில் கடற்கரை சாலையில் அமைந்துள்ளது, எனவே நகரத்திலிருந்து அனைத்துப் பகுதிகளும் இந்த கோயிலுடன் நன்கு இணைக்கப்பட்டுள்ளன.
# ஹிமா கோலி

**ஹிமா கோலி** (Hima Kohli) (பிறப்பு: செப்டம்பர் 2, 1959) ஒரு இந்திய நீதிபதி ஆவார். இவர் தற்போது இந்திய உச்ச நீதிமன்ற நீதிபதியாக உள்ளார். அவர் தெலுங்கானா உயர்நீதிமன்றத்தின் முன்னாள் தலைமை நீதிபதி மற்றும் அந்த பதவியை வகித்த முதல் பெண் நீதிபதி ஆவார். அதற்கு முன்பு, அவர் டெல்லி உயர் நீதிமன்றத்தில் நீதிபதியாக பணியாற்றினார்.
# ஹிமா கோலி

## வாழ்க்கை மற்றும் கல்வி

கோஹ்லி செப்டம்பர் 2, 1959 அன்று புதுதில்லியில் பிறந்தார். 1979 ஆம் ஆண்டில், டெல்லியின் செயின்ட் ஸ்டீபன் கல்லூரியில் வரலாற்றில் இளங்கலைப் பட்டம் பெற்றார். பின்னர் அவர் தில்லி பல்கலைக்கழகத்தில் வரலாற்றில் முதுகலைப் பட்டம் பெற்றார். தில்லி பல்கலைக்கழகத்தின் வளாக சட்ட மையத்தில் சட்டத்தில் பட்டம் பெற்றார்.
# ஹிமா கோலி

## தொழில்

கோஹ்லி 1984 ஆம் ஆண்டில் டெல்லியின் வழக்கறிஞர் அவையில் சேர்ந்தார். அவர் டெல்லியில் சட்டம் பயின்றார், 1999 மற்றும் 2004 ஆண்டுகளுக்கு இடையில் புது தில்லி நகர்மன்ற சபைக் குழுவின் ஆலோசகராகவும், டெல்லியின் தேசிய தலைநகர் பிராந்தியத்தின் அரசாங்கத்தை பிரதிநிதித்துவப்படுத்துபவராகவும் இருந்தார். தில்லி மாசு கட்டுப்பாட்டுக் குழு, இந்தியாவின் தேசிய வேளாண் கூட்டுறவு சந்தைப்படுத்தல் கூட்டமைப்பு மற்றும் தேசிய கூட்டுறவு மேம்பாட்டுக் கழகம் உள்ளிட்ட பல தில்லி மற்றும் மத்திய அரசு அமைப்புகளின் சட்ட ஆலோசகராகவும் அவர் நியமிக்கப்பட்டார். டெல்லி உயர்நீதிமன்ற சட்ட சேவைகள் குழுவுடன் சட்ட உதவி சேவைகளையும் வழங்கினார்.  
29 மே 2006 அன்று, தில்லி உயர்நீதிமன்றத்தில் கோலி கூடுதல் நீதிபதியாக நியமிக்கப்பட்டார், மேலும், அவரது நியமனம் 29 ஆகஸ்ட் 2007 அன்று நிரந்தரமாக்கப்பட்டது. டெல்லி உயர்நீதிமன்றத்தில் அவர் பணியாற்றிய காலத்தில், பல குறிப்பிடத்தக்க உத்தரவுகளையும் தீர்ப்புகளையும் வழங்கினார், ஏற்கனவே பிணை வழங்கப்பட்ட கைதிகளை தடுத்து வைத்திருப்பது குறித்து விசாரணைக்கு அழைப்பு விடுப்பது , குற்றம் சாட்டப்பட்ட சிறார்களின் அடையாளத்தை பாதுகாத்தல், மற்றும் பார்வையற்றோரை அரசு கல்வி நிறுவனங்களில் படிக்க உதவும் வசதிகளை வழங்குதல் தொடர்பான உத்தரவுகளும் இவற்றில் உள்ளடங்கும். 2020 ஆம் ஆண்டில், கோஹ்லி இந்தியாவில் கொரோனா வைரசு தொற்றுநோய்க்கு தில்லி அரசாங்கத்தின் பதிலைக் கண்காணிக்கும் ஒரு நீதித்துறை குழுவிற்கு தலைமை தாங்கினார். தொற்றுநோய் தொடர்பாக தனியார் ஆய்வகங்கள் சோதனை நடத்த அனுமதிக்கும் ஒப்புதல்களை தாமதப்படுத்தியதற்காக மத்திய அரசையும் இந்திய மருத்துவ ஆராய்ச்சி கழகத்தையும் அவர் கண்டித்தார்.  
2021 ஆம் ஆண்டில், தெலுங்கானா உயர்நீதிமன்றத்தின் தலைமை நீதிபதியாக கோஹ்லி நியமிக்கப்பட்டார், இதன் மூலம் 2019 ஆம் ஆண்டில் ஆந்திர மாநில உயர்நீதிமன்றத்தில் இருந்து பிரிக்கப்பட்டதிலிருந்து அந்த பதவியை வகித்த முதல் பெண்மணி என்ற பெருமையைப் பெற்றார். கோஹ்லி இந்தியாவில் சட்டக் கல்வி மற்றும் சட்ட உதவிகளிலும் ஈடுபட்டுள்ளார். 2017 முதல், கொல்கத்தாவில் உள்ள மேற்கு வங்க தேசிய நீதித்துறை பல்கலைக்கழகத்தின் பொதுக்குழுவில் பணியாற்றியுள்ளார், மேலும் 2020 ஜூன் 30 முதல் , புதுதில்லியில் உள்ள தேசிய சட்ட பல்கலைக்கழகத்திற்கான குழுவில் பணியாற்றியுள்ளார். அவர் 20 மே 2020 முதல் டெல்லி மாநில சட்ட சேவைகள் ஆணையத்தின் தலைவரானார்.
# வங்கா நரி ஜல்லிகட்டு

**வங்கா நரி ஜல்லிகட்டு** (*Vanga fox jailed*) என்பது தமிழ்நாட்டின், சேலம் மாவட்டத்தில் பொங்கல் விழாவை ஒட்டி 200 ஆண்டுகளுக்கு மேலாக நடத்தப்படும் ஒரு விளையாட்டு ஆகும்.  
இது சேலம் மாவட்டத்தில் கிழக்குப்பகுதியில் உள்ள வாழப்பாடி, ஆத்தூர் நகரங்களை ஒட்டிய கிராமங்களில் நடத்தப்படுகிறது. ஒவ்வொரு ஆண்டும் தைப் பொங்கலுக்கு மறுநாள் ஊரில் உள்ள இளைஞர்கள் ஊர் மாரியம்மன் கோயிலில் வழிபட்டுவிட்டு, வங்கா நரியைப் பிடிக்க காட்டுக்குள் செல்வர். அங்கு வலை விரித்து வங்கா நரியைப் பிடித்து ஊருக்கு கொண்டு வருவர். வங்கா நரி கிடைக்காவிட்டாலும் காட்டினுள்ளே பல நாட்கள் காத்திருந்து நரியைப் பிடித்துவருவர். நரியை பிடித்த பிறகு கிராமத்துக் கோயிலில் சிறப்பு பூசை செய்து, கோயிலுக்கு நரியைக் கொண்டுவந்து அதற்கும் சிறப்புப் பூசை செய்வர். பின்னர் நரியை ஒரு கயிறுகொண்டு கட்டி அதை கோயிலைச் சுற்றியும், ஊரைச்சுற்றியும் ஓட விடுவர். இதுவே *வங்கா நரி ஜல்லிகட்டு* என்பதாகும். இந்த நிகழ்வுகள் முடிந்தபிறகு நரியை மீண்டும் காட்டுக்குள் கொண்டு சென்று விட்டுவிடுவர்.  
இவ்வாறு செய்தால் ஊரை நோய் நொடி அண்டாது, வேளாண்மை செழிக்கும் என்பது இம்மக்களின் நம்பிக்கை ஆகும். வங்கா நரியைப் பிடிப்பதற்கு தமிழ்நாடு வனத்துறை தடை விதித்துள்ளது. இருந்த போதிலும் மக்கள் இப்பழக்கதைக் கைவிடவில்லை. வங்கா நரியை பிடிக்க வனத்துறை விதிக்கும் அபராதத் தொகையை ஊர்மக்கள் சர்பில் செலுத்திவிடுகின்றனர்.
# சிறீதர் (நடிகர்)

**சிறீதர்** (Sridhar) கன்னட திரையுலகில் ஒரு இந்திய நடிகரும், நடன அறிஞரும், கலைஞரும், நடன இயக்குனருமாவார். பரதநாட்டியத்தில் பயிற்சி பெற்ற இவர், பொறியியலில் பட்டமும் பெற்றவர். சிறீதர் ஒரு பரதநாட்டிய நடனக் கலைஞரான அனுராதாவை மணந்தார்; இருவரும் பல நடன நிகழ்ச்சிகளில் இணைந்து நிகழ்ச்சிகளை வழங்கியுள்ளனர்.
# சிறீதர் (நடிகர்)

## திரைப்பட வாழ்க்கை

புட்டண்ணா கனகல் இயக்கிய *அம்ருதா கலிகே* என்ற படத்தில் நாயகனாக கன்னடத் திரைத்துறையில் நுழைந்தார். அதன் பின்னர் இவர் 60 க்கும் மேற்பட்ட படங்களில் நடித்துள்ளார். மேலும், யும் வென்றுள்ளார். கன்னடம், தமிழ், தெலுங்கு, மலையாளம், இந்தி ஆகிய ஐந்து மொழிகளில் நடித்துள்ளார்.
# சிறீதர் (நடிகர்)

## திரைப்பட வாழ்க்கை

### கன்னடம்

*சாண்டா சிசுநாலா சரிபா* என்ற படத்தில் புனித-கவிஞர் செரிப் பாத்திரத்தில் நடித்ததற்கான கர்நாடக மாநில அரசின் சிறந்த நடிகருக்கான விருதை வென்றார் . இந்த படம் மத்திய அரசின் மதிப்புமிக்க நர்கிஸ் தத் விருதையும் வென்றது. கன்னடத்தில் இவரது *பன்னட வேஷா* என்ற படம் சிறந்த பிராந்திய திரைப்பட விருதை வென்றது. அதில் இவர் ஒரு யக்சகான கலைஞரின் கதாபாத்திரத்தை சித்தரித்தார்.  
; இந்தி  
அருணராஜே பாட்டீல் இயக்கிய *பைரவி* என்ற இந்தி படத்தில் நாயகனாக நடித்தார். இந்த படம் தேசிய விருதை வென்றது.
# ஜெய் ஜெகதீஷ்

**ஜெய் ஜகதீஷ்** (Jai Jagadish) (பிறப்பு 29 சூன் 1954 ) கன்னட திரையுலகில் ஒரு இந்திய திரைப்பட நடிகராகரும், இயக்குநரும், தயாரிப்பாளருமாவார் ஆவார். *பலிதாம்ஷா* (1976) என்ற திரைப்படத்தில் நடிகராக தனது வாழ்க்கையைத் தொடங்கிய இவர், ஒரு நடிகராக 300 க்கும் மேற்பட்ட படங்களில் நடித்தார். 1998 ஆம் ஆண்டில், *பூமி தாயா சோச்சலா மாகா* படத்திற்கு தயாரிப்பாளராக மாறினார். *மதானா* என்ற படத்தின் மூலம் இயக்குநராக அறிமுகமானார். ஜெய் ஜெகதீஷின் குறிப்பிடத்தக்க சில படங்களில் காளி மாத்து (1981), பெங்கியல்லி அரலிடா ஹூவு (1983), பந்தனா (1984), மதுவே மாடு தமாஷே நோடு (1986) மற்றும் கர்ஜேன் (1981) ஆகியவை அடங்கும். இவரது கோதிகலு சார் கோதிகலு திரைப்படம் சிறந்த படத்திற்கான பிலிம்பேர் விருதை வென்றது. அவர் வகயாமா கராத்தே-டோ இந்தியாவின் தலைவராவார்.
# ஜெய் ஜெகதீஷ்

## தனிப்பட்ட வாழ்க்கை

இவர் தனது முதல் மனைவி ரூபாவை விவாகரத்து செய்துவிட்டு பின்னர் இயக்குநர் ராஜேந்திர சிங் பாபுவின் சகோதரியான நடிகை விஜயலட்சுமியை மணந்தார். இவர்களுக்கு வைபவி, வைநிதி வைசிரி என்ற மூன்று மகள்கள் உள்ளனர்.